laion/Wikipedia-Exotic huggingface dataset:
Gaudeamus

"Gaudeamus" (ladina keeles "rõõmustagem") ehk "Gaudeamus igitur" on üliõpilashümniks kujunenud ladinakeelne joogilaul, mis pärineb 18. sajandist, algselt aga ladina käsikirjast 1287. aastast. Laulu esmatrükk ilmus 1730. aastal Saksamaal. Tänapäevased sõnad lõi Christian Wilhelm Kindleben 1781, tekst ilmus samal aastal esimeses Saksamaal ilmunud üliõpilaslaulikus (laulu sõnad olid ilmunud 1730. aastal); muusika pärineb 1794. aastast. Helilooja pole kindlalt teada, viisi on "Gaudeamus" saanud saksa laulult "Brüder, laßt uns lustig sein". "Gaudeamus" kujunes akadeemilise kogukonna hümniks 19. sajandi teisel poolel. Laulu järgi on nime saanud meeskoor Gaudeamus ning üliõpilaste laulu- ja tantsupidu Gaudeamus. Sootak, V. (september 2012). ""Gaudeamuse" tee tudengite joogilaulust pidulikuks akadeemiliseks hümniks". Universitas Tartuensis. Lk 38. Vaadatud 22.07.2018. "Gaudeamus igituri" ladina- ja eestikeelne tekst Vikitekstides Eesti üliõpilaskond tervitab Presidenti (alates 06:33) Varje Sootak. «Gaudeamuse» tee joogilaulust pidulikuks akadeemiliseks hümniks Universitas Tartuensis
Hans Nielsen

Hans Jacob Nielsen (2. september 1899 Næstvedi vald, Sjællandi piirkond – 6. veebruar 1967 Ålborg) oli Taani poksija. Nielsen oli kokku neljakordne Taani meister – sulgkaalus (kuni 126 naela ehk 57,2 kg) 1920. aastal ning kergekaalus (kuni 135 naela ehk 61,2 kg) aastatel 1921, 1923 ja 1924. Nielsen võitis kergekaalus (kuni 135 naela ehk 61,2 kg) 1924. aasta Pariisi olümpiamängude poksivõistlustel kuldmedali ja tuli olümpiavõitjaks. Ta osales sulgkaalus (kuni 126 naela ehk 57,2 kg) 1920. aasta Antwerpeni olümpiamängude poksivõistlustel, kuid kaotas 2. ringis oma kohtumise ja jäi edasisest medaliheitlusest välja ning kergekaalus (kuni 135 naela ehk 61,2 kg) 1928. aasta Amsterdami olümpiamängude poksivõistlustel 4. koha, kaotades poolfinaalis hilisemale kuldmedali- ja olümpiavõitjale Carlo Orlandile (Itaalia) ning 3. koha kohtumise Gunnar Berggrenile (Rootsi). Taani meistrivõistlused poksis 1915–2000. Tulemused inglise keeles 8. suveolümpiamängude poksivõistlus. Pariis 1924. Tulemused inglise keeles 7. suveolümpiamängude poksivõistlus. Antwerpen 1920. Tulemused inglise keeles 9. suveolümpiamängude poksivõistlus. Amsterdam 1928. Tulemused inglise keeles Hans Nielsen veebisaidil Olympedia (inglise)
Isa ja poeg

"Isa ja poeg" on Eesti skulptori Ülo Õuna skulptuur Tartus Küüni tänaval. Teos sümboliseerib eri põlvkondade suhet, kus lapsed üha vanematest üle kasvavad. Tartust pärit Õun modelleeris "Isa ja poja" 1977. aastal. Kunstiajaloolase Enriko Talvistu väitel kujutab skulptuur Õuna ennast ja tema imikueas poega Kristianit; sama kinnitas Ülo Õuna lesk Inara Õun. Võrdlus tekitas skulptuuri esmaesitlusel 1977. aastal Tallinna Kunstihoones furoori. Skulptuur valati pronksi kümme aastat hiljem, 1987. aastal Tallinna kunstiametnike tellimusel. 1990. aastate alguses jäi see seisma Ars Monumentaali hoovi. 2001. aasta sügisel otsustas teose osta Tartu linnavalitsus. Tartus taheti see algul paigaldada Toomemäe nõlvale Inglisilla kõrval. Jõuti valmistada ka graniitaluse detailid, kuid siis selgus, et Toomele võib paigaldada vaid ülikooliga seotud monumente. Skulptuur avati lastekaitsepäeval, 1. juunil 2004. See seisab Keskpargi veeres pärnaalleel, näoga Raekoja platsi poole. "See on minu meelest fantastiline töö, nagu kogu Õuna looming," on kinnitanud skulptor Ahti Seppet. Tartu Kunstimuuseumi peavarahoidja Tiiu Talvistu iseloomustas teost järgmiselt: "See on üks õige skulptuur! Enamik, mis seni püsti on pandud, on bullshit. Me oleme ridamisi saanud koledaid skulptuure, mille tipp on Kalevipoeg – anakronism juba 1930. aastail." Enriko Talvistu "Puhtalt dekoratiivsed Isa ja Poeg" Postimees, 09.11.2010 Jüri Saar "Isa ja poeg paljastuvad Küüni tänaval homme keskpäeval"[alaline kõdulink] Postimees, 31.05.2004 "Ülo Õuna skulptuuri 'Isa ja poeg' avamine"[alaline kõdulink] tartu.ee Jüri Saar "Isa ja poeg paljastuvad Küüni tänaval homme keskpäeval" Postimees, 31. mai 2004 Enriko Talvistu "Puhtalt dekoratiivsed Isa ja Poeg" Postimees, 9. september 2010
Saksa-Rooma riigi territooriumite loend (F)

See on Saksa-Rooma riigi territooriumite loend, mis algavad tähega F:
Jalgrattalasila

Jalgrattalasila ehk jalgrattahoidik on konstruktsioon, mille külge saab parkida ja lukustada jalgrattaid. See võib olla eraldiseisev, kinnitatud maapinnale või mõne kinnisobjekti, näiteks hoone külge. Siseruumides kasutatakse jalgrattahoidikut tavaliselt eraotstarbeks, väljas on jalgrattalasila sageli üldkasutatavad. Tihti on jalgrattahoidikud uppis U, laine- või restikujulised, kuid need võivad olla ka dekoratiivsed. Kõige kindlamad on jalgrattahoidikud, mille külge saab kinnitada nii ratta kui ka raami.
Roo tänav

‹ Kaart ajutiselt peidetud (?) › Roo tänav on tänav Tallinnas Põhja-Tallinna linnaosas Pelgulinna asumis. Tänav algab Mulla tänavalt, ristub Härjapea ja Timuti tänavaga ning lõpeb Kolde puiesteel. Roo tänav on ligikaudu 660 meetri pikkune. Härjapea tänav 19 // Roo tänav 18 Elamu Härjapea ja Roo tänava ristmikul, Härjapea tänav 28 // Roo 20 Roo tänav 22 Tänava varasem nimi oli alates 1910. aastast Alberti tänav (saksa keeles Albert-Strasse, vene keeles Альбертская улица). Selle nime sai tänav maa-ala tükeldaja ja tänava rajaja Albert Koba eesnimest. 1939. aastal sooviti tänava nime vahetada Alari tänavaks, kuid 25. mail 1939 sai tänav siiski praeguse nime Roo tänav. Aastatel 1915–1970 elas Roo tänav 27 helilooja Evald Vain. Aastatel 1933–1951 elas Roo tänaval kirjanik Aimée Beekman. Roo (tollal Alberti) 3 avati 1923. aastal Tallinna kino Säde, 1927. aastal kandis kino Ilo ning hiljemalt 1930. aastal nime Lux. Arvatavasti 1930. aastate algul lõpetas kino tegevuse. Roo tänav 21A tegutses Tallinna II Toidukaubastu kauplus Moldaavia filiaal nr 5 http://www.eki.ee/knab/tallinn1.htm Päring kohanimeandmebaasist. Eesti kohanimed Rida Tallinna tänavaid ümberristimisele, Päewaleht, nr. 110, 23 aprill 1939 Aleksander Kivi. Tallinna tänavad. Tallinn, 1972, lk. 109 "RISTLE.EE – seikluslik ristsõnaline orienteerumismäng". Originaali arhiivikoopia seisuga 10. november 2013. Vaadatud 10. novembril 2013. Robert Nerman. Pelgulinn : kultuurikeskkonna kujunemine ja areng. Tallinn, 2000, lk. 407 Erastatavate toidukaupluste nimekiri, Eesti Vabariigi Valitsuse korraldus 26.septembrist 1991.a. nr.342-k., Riigi Teataja Alberti tänava majaomanikud 1913
London Aquatics Centre

Londoni Veekeskus (London Aquatics Centre) on veespordikeskus Londoni olümpiapargis Stratfordis. Veekeskuse projekteeris Pritzkeri auhinnaga pärjatud arhitekt Zaha Hadid. See valmis 2011. aastal. Veekeskuses toimusid 2012. aasta suveolümpiamängude võistlused ujumises, vettehüpetes, kujundujumises ja veepallis. Samuti peeti seal 2012. aasta paraolümpiamängud. Olümpiamängude järel vähendati hoone suurust.
Jääaja Keskus

Jääaja Keskus on Tartumaal Saadjärve kaldal Äksi alevikus tegutsev jääaja muuseum, keskkonnaharidus- ja külastuskeskus. Muuseumi ekspositsioon keskendub jääajale, selle mõjudele Eesti tänapäeval, näiteks maastikule ja elustikule, ning tuleviku kliimamuutustele. Samas võivad külastajad tutvuda ka universumi ajalooga alates Suurest Paugust ning jälgida veemolekuli rännakut universumis. Üks silmapaistvamaid eksponaate on mammutikuju, mille skelett valmis Tartu Ülikooli geoloogiamuuseumis oleva ja Krasnojarski kraist pärineva mammutikolba põhjal, see kaeti aga Indiast pärit hobusejõhviga. Topised ja mulaažid valmistas Studio Viridis. Keskuse tegevjuht ja idee autor on bioloogiaõpetaja Asta Tuusti. Muuseum avati 10. juulil 2012, pooleteise nädalaga oli keskust külastanud üle 5000 inimese. Asukoha valikut mõjutas asjaolu, et Äksi asub Vooremaal, mille maastikuvorme on jääaeg ulatuslikult kujundanud. Katre Tatrik "Äksis algab ametlikult jääaeg" Postimees, 09.07.2012 ""Jääaja Keskusest"". Originaali arhiivikoopia seisuga 14. detsember 2017. Vaadatud 13. detsembril 2017. "Äksis avas uksed Jääaja Keskus" Postimees, 11.07.2012 Rein Sikk "Linnas tammub ringi mammut" Eesti Päevaleht 14.12.2011 "Jääajamuuseum naudib publikutulva" Postimees, 18.07.2012 Rein Raudvere "Tänavu jääb jääaeg Tartumaal saabumata" Maaleht, 15. detsember 2011 Jääaja Keskuse koduleht "Äksi alevikku kerkiv Jääaja Keskus sai nurgakivi" Tartu Valla Kuukiri, 11/2011 Rein Sikk "Linnas tammub ringi mammut" Eesti Päevaleht 14.12.2011 Rein Raudvere "Tänavu jääb jääaeg Tartumaal saabumata" Maaleht, 15. detsember 2011 Katre Tatrik "Äksis algab ametlikult jääaeg" Postimees, 9. juuli 2012 "Äksis avas uksed Jääaja Keskus" Postimees, 11. juuli 2012 "Jääajamuuseum naudib publikutulva" Postimees, 18. juuli 2012 "Voorika ja Äksel seljatasid konkurendid" Postimees, 26. november 2012
Londoni olümpiapark

Londoni olümpiapark on 2012. aasta suveolümpiamängudeks rajatud maa-ala Stratfordis Londonis. Sinna ehitati sportlaste tarbeks olümpiaküla ja mitu võistluspaika, nagu näiteks olümpiastaadion ja veekeskus. Olümpiaparki ehitati ka 115 meetri kõrgune India päritolu briti arhitekti Anish Kapoori projekteeritud vaatetorn ArcelorMittal Orbit. Tornis on kaks vaateplatvormi ja restoran. Torni ehitus läks maksma 22,7 miljonit naela, millest maailma suurim terasetehas ArcelorMittal maksis 19,6 miljonit naela. Pärast olümpiamänge kannab park nime Queen Elizabeth Olympic Park. Veekeskus Basketball Arena Copper Box Velodroom Olümpiastaadion Riverbank Arena Water Polo Arena
1. Mai tänav

1. Mai tänav on mitme tänava nimi. Tegu on algselt tõlkenimega. Tänapäeval ei soovitata Eestis enam seda tüüpi nimesid panna ja neid on alles mõni üksik. Kuupäevadega nimedest on tänapäeval alles veel 26. Juuli tänav Narvas. 1. Mai tänav Järvakandis 1. Mai tänav Kallastel 1. Mai tänav Narvas Raatuse tänav Tartus 1. Mai puiestee Tapal
Vennad Paalbergid

Vennad Peeter ja Priit Paalberg on Eesti kurjategijad, kes said kurikuulsaks, kui nad arreteeriti kahe alaealise röövimise ja vägistamise eest. Neid kahtlustati ka veel mitmete hääletajate kadumise taga olekus , aga seda ei suudetud tõestada. 2002. aastal mõistis kohus mõlemad vägistamise eest 11 aastaks vangi. Riikliku süüdistuse kohaselt sundisid vennad kahte 16-aastast tüdrukut endaga kaasa tulema ja viisid nad autoga metsatallu. Metsatalus neiud vägistati. Tüdrukud pääsesid põgenema, kui mehed tööle läksid ja informeerisid politseid. Harju- ja Raplamaa kriminaalpolitseinikud ja politsei eriüksus seadsid üles 8 tundi kestnud varitsuse. Kui Paalbergid politseid nägid, üritasid nad autoga põgeneda, aga politsei tulistas õhku hoiatuslaske ja lasid läbi autokummi. Kuriteopaik vapustas ka paljunäinud politseinikke ja kohus andis loa vendade vahistamiseks. Mõlemad vennad olid kriminaalkorras karistatud, sealhulgas ka vägistamise eest. Kohtus nõudis prokurör mõlemale vennale 15-aastast vanglakaristust. Mõlemad eitasid süüd . Kohus mõistis nad alaealiste grupilises vägistamise, relvaga toime pandud röövimise, vägivallaga toime pandud avaliku varguse ja ebaseadusliku vabadusevõtmise eest 11 aastaks vangi . Kohus keeldus neid korduvalt ennetähtaegselt vabastamast ja nad vabanesid vanglast pärast karistusaja kandmist 2012. aasta aprillis . "Vägistajavennad salgavad süüd". Originaali arhiivikoopia seisuga 6. mai 2012. Vaadatud 21. juulil 2012. Paalbergid salgavad vägistamist[alaline kõdulink] "Vägistajavennad mõisteti 11 aastaks vangi". Originaali arhiivikoopia seisuga 6. mai 2012. Vaadatud 21. juulil 2012. Kurikuulsad vägistajavennad Paalbergid vabanesid vanglast
SomaFM

SomaFM on reklaamivaba internetiraadio, mis mängib mitmesuguseid alternatiivse suunaga muusikastiile. SomaFM-i asutas Rusty Hodges 2000. aastal. Tema sõnum oli lihtne: "It all began because there was nothing good to listen to on the radio..." ("Kõik sai alguse, sest raadiost ei olnud midagi head kuulata"). Põhipunker asub San Franciscos. Kuulaja saab valida pea 20 kanali vahel, leidub nii ambienti kui ka uuema suuna dubstepi, valida on veel Groove Salad (downtempo chill), Lush (peamiselt naisvokaalid ja meeldiv pehme taust), Beat Blender (deep-house ja downtempo chill, nt. Bullitnuts, The Verbrilli Sound, Baby Mammoth, Thievery Corporation, Boards of Canada, Royksopps jne), Mission Control (raadioside kosmosejuhtimiskeskusega, taustaks ambient) ja Sf 10-33 (politsei ja pääste raadioside miksitud ambient saundidega). SomaFM-i statistika näitab, et kuulajaid on olnud 200 riigist. Eestist on seda raadiot kuulatud vähemalt 36 551 korda, mis on kuulamise edetabelis umbes poole peal. Rusty räägib, et põhiline mainstream muusika oli vägagi ülekaalus ja polnud enam midagi kuulata, ta lisab veel, et oli vaja leida alternatiiv ja selles suunas ka edasi arenetud, esimesed kanalid eetris Drone Zone, Groove Salad ja kolmandaks Secret Agent. Rustyle on abiks mitmed Dj'd ja muud rahvast veel sinna juurde, kes aitavad kujundada somaFM-i mainet pluss teisi kanaleid käigus hoida 24/7. Siinkohal tasub kindlasti ära märkida Merini panus, kes on soma skinni aidanud kujundada ja ka muid projekte välja joonistanud: sama ka pealehel Lone DJ turntabeliga mängimas! Groove Salad nt (Tycho, Kruder & Dorfmeister, Fila Brazila, Dhzian and Kamien, Afterlife, Zero Seven, Nightmares On Wax, Shantel, Groove Armada jpm.) on kogunud kõige rohkem kuulajaid, mis tähendab numbrites, et kolm-neli tuhat lehekülastajat alati onlines. Groove Salad - No stress music võid käima tõmmata ka targa mobiiliga. SomaFM on iseseisev, kuulajate poolt ülevalpidamist vajav raadiojaam, mis ei allu korporatsioonidele. SomaFM-i veebisait
Sverre Sørsdal

Sverre Sørsdal (5. august 1900 Hamar – 21. märts 1996 Gjøviki vald) oli Norra poksija. Sørsdal oli kokku kahekordne Norra meister poolraskekaalus (kuni 175 naela ehk 79,4 kg) aastatel 1920 ja 1924. Sørsdal sai poolraskekaalus (kuni 175 naela ehk 79,4 kg) 1920. aasta Antwerpeni olümpiamängude poksivõistlustel hõbemedali, kaotades finaalis kuldmedali- ja olümpiavõitjale Edward Eaganile (USA) ning 1924. aasta Pariisi olümpiamängude poksivõistlustel pronksmedali, kaotades poolfinaalis hilisemale hõbemedalivõitjale Thyge Petersenile (Taani) ja saades 3. koha kohtumises loobumisvõidu Carlo Saraudilt (Itaalia). Ta sai raskekaalus (üle 175 naela ehk 79,4 kg) 1928. aasta Amsterdami olümpiamängude poksivõistlustel 4. koha, kaotades poolfinaalis hilisemale hõbemedalivõitjale Nils Rammile (Rootsi) ja andes poolfinaalis saadud vigastuse tõttu 3. koha kohtumises loobumisvõidu Michael Michaelsenile (Taani). 9. Norra meistrivõistlused poksis. Trondheim 1920. Tulemused inglise keeles 13. Norra meistrivõistlused poksis. Skien 1924. Tulemused inglise keeles 7. suveolümpiamängude poksivõistlus. Antwerpen 1920. Tulemused inglise keeles 8. suveolümpiamängude poksivõistlus. Pariis 1924. Tulemused inglise keeles 9. suveolümpiamängude poksivõistlus. Amsterdam 1928. Tulemused inglise keeles Sverre Sørsdal veebisaidil Olympedia (inglise)
Gyula Horn

Gyula János Horn (5. juuli 1932 Budapest – 19. juuni 2013) oli Ungari poliitik, kes oli Ungari Vabariigi peaminister 15. juulist 1994 kuni 6. juulini 1998. Karl Suure auhind 1990
Neolamprologus brichardi

Neolamprologus brichardi on kardkiriahvena perekonda kirevahvenlaste sugukonda kuuluv kalaliik. Ta on tihti kasutatav akvaariumikalana. Akvaristid on teda eesti keeles nimetanud Burundi printsessiks.
Xianting

Xianting (hiina keeles 仙婷 Xiāntíng, inglise keeles Princess Elaine) on nelja tekiga Dmitri Furmanov-klassi (projekt 302MK, IV seeria) Hiina Vabariigi jõereisilaev, mis on ehitatud Elbewerft Boizenburg GmbH laevatehases Boizenburgis Saksamaal 1991. aasta detsembris. Laeva saksa tüübinimetus on BiFa 129M, Binnenfahrgastschiff 129 meetrit. Laev tehasenumbriga 306 ehitati Elbewerft Boizenburgi laevatehases (end VEB Elbewerften Boizenburg/Roßlau) ühinenud Saksamaal 1991. aastal nime Aleksandr Grin all Volga-Doni Laevakompaniile. Pärast Nõukogude Liidu lagunemist puudus reformaatorist šokiterapeudil Jegor Gaidaril huvi seeria nelja viimase laeva, sealhulgas oma vanaisa nime kandva laeva Arkadi Gaidar eest maksta, ning see müüdi Hiina Laevakompaniile Regal China Cruises. 1994. aastal nimetati jõereisilaev Aleksandr Grin ümber Xiantingiks. Alust kasutatakse Jangtse jõel USA, Kanada, Suurbritannia ja Taiwani turistide jaoks ning selle kodusadam on Nantong. Xianni Xianna Jõereisilaevade loend Xian Ting (Princess Elaine) (до 1994 Александр Грин) (vene keeles) Teatmik, projekt 302MK (vene keeles) Projekt 302, Водоизмещение и осадка (displacement) (vene keeles) "Laeva kutsung, IMO-number, online-asukoht ja pildid saidil marinetraffic.com". Originaali arhiivikoopia seisuga 3. november 2013. Vaadatud 21. juulil 2012. Laev Regal China Cruises kodulehel (inglise keeles) Maritime Safety Administration of the People’s Republic of China (inglise keeles) Projekt 302: Joonised lk 1–3, tehnilised andmed lk 4–10, nimekiri ja pildid lk 11–16 ja Vladimir Võsotski ümberehitamine lk 17 (PDF, laevaehitusinseneri Jevgeni L. Smirnovi raamatukogu) (vene keeles)
Saltatriculi

Saltatriculi (ladina keeles 'tantsijakesed') on 2001. aastast tegutsev Tartu vanatantsuansambel, mis esitab peamiselt 15.–18. sajandi tantse. Ansamblisse kuulub tosinkond tantsijat. Kasutatakse ajaloolist koreograafiat, ajastukohaseid kostüüme ja elavat muusikat. Ansambli juht Külli Kressa rekonstrueerib tantse originaaltekstidest (Thoinot Arbeau, Antonius Arena, Guglielmo Ebreo ja Domenico da Piacenza, Fabritio Caroso, Cesare Negri, Livio Lupi da Caravaggio, John Playford). Saltatriculi tantsudele on muusikat teinud ansamblid Triskele, Ellerino, Vaikuse Muusika, Grupeto, Fiori, üksikesinejatena Anneli Kuusk, Helena Uleksin, Helena Valpeteris jt. Kostüüme on õmmelnud trupi liikmed. Saltatriculi on esinenud mitmel varajase muusika festivalil, paljudel hansapäevadel ja stiiliüritustel ning on korraldanud vanatantsude õpitube. Saltatriculi muuseumiööl 2015 Tartu toomkiriku varemetes Saltatriculi muuseumiööl 2015 Tartu toomkiriku varemetes Saltatriculi muuseumiööl 2015 Tartu toomkiriku varemetes Saltatriculi muuseumiööl 2015 Tartu toomkiriku varemetes Saltatriculi muuseumiööl 2015 Tartu toomkiriku varemetes Saltatriculi muuseumiööl 2015 Tartu toomkiriku varemetes Võlur Atlante Saltatriculi lavastuses "Raevunud Orlando" Angelica Saltatriculi lavastuses "Raevunud Orlando" Frankide ja saratseenide lahing lavastuses "Raevunud Orlando" Saltatriculi koduleht Saltatriculi - Franchoise Nouvelle, YouTube Saltatriculi - Celeste Giglio, YouTube Raimu Hanson "Vanad tantsud kütkestavad galantsusega" Postimees, 12.03.2002 Maris Marko "Rakveres tantsitakse "Raevunud Orlandot"" Kuulutaja, 10. aprill 2015 Vanatatantsutrupp Saltatriculi annab pühapäeval ainukordse etenduse "Raevunud Orlando" ERR, 05.08.2015 Kairi Janson Tantsuansambel Saltatriculi kui musternäide ajastutruudusest (intervjuu Külli Kressaga enne Pärnu 2016. aasta hansapäevi) Delta. TÜ-s tähistatakse Gustav Adolfi päeva vanatantsuetendusega. Külli Kressa Klassikaraadio, 6. november 2019
Pebre tänav

‹ Kaart ajutiselt peidetud (?) › Pebre tänav on tänav Tallinnas Põhja-Tallinna linnaosas Pelgulinna asumis. Tänav algab Heina tänavalt ja lõpeb Õle tänaval. Pebre tänav on ligikaudu 140 meetri pikkune. Tänava esialgne nimi (aastast 1911) oli Olga tänav (saksa keeles Olgastrasse, vene keeles Олгинская улица). 25. mail 1939 sai tänava nimeks Sõnajala tänav. Praeguse nime sai Pebre tänav 25. septembril 1959. http://www.eki.ee/knab/tallinn1.htm Aleksander Kivi. Tallinna tänavad. Tallinn, 1972, lk. 91
Nabra tänav

‹ Kaart ajutiselt peidetud (?) › Nabra tänav on tänav Tallinnas Põhja-Tallinna linnaosas Pelgulinna asumis. Tänav algab Heina tänavalt ja lõpeb Õle tänaval. Nabra tänav on ligikaudu 130 meetri pikkune. Tänava nimi oli alates 1910. aastast Sambla tänav (saksa keeles Moosstrasse, vene keeles Моховая улица). Nabra tänav sai praeguse nime 25. septembril 1959. http://www.eki.ee/knab/tallinn1.htm Päring kohanimeandmebaasist. Eesti kohanimed Aleksander Kivi. Tallinna tänavad. Tallinn, 1972, lk. 83
Eesti jalgpalli 2011/2012. aasta karikavõistlused

Eesti jalgpalli 2011/2012. aasta karikavõistlused võitis Tallinna FC Levadia. Loosimine toimus 15. juunil 2011. Sulgudes võistkonna liiga tase. 1 FC Kose loobus. 2 Tulemus tühistatud kuna JK Luunja meeskonnas mängis keelatud mängija. Otse teise vooru pääsesid võistkonnad kes jäid välja loosimata: Meistriliiga (1): JK Sillamäe Kalev, Paide Linnameeskond, Tartu JK Tammeka Esiliiga (2): Tallinna FC Flora II, Kiviõli Tamme Auto, Tallinna JK Legion, Tallinna FC Puuma II liiga (3): Türi Ganvix JK, Tartu SK 10 Premium, Rakvere JK Tarvas, Nõmme JK Kalju II, Paide Kumake, Sörve JK III liiga (4): Kärdla LM, Saaremaa JK, Tallinna SK Mercury, Navi Vutiselts, Rapla JK Atli, Võru JK, JK Kaitseliit Kalev II, Tallinna JK Visadus, Tallinna JK Piraaja, Pärnu FC Metropool, Põlva FC Lootos IV liiga (5): Vastseliina FC Aspen, Tallinna FC Soccernet, SK Tääksi, Ambla Vallameeskond, Kristiine JK, Tallinna FC Eston Villa, JK Loo, FCF Tallinna Ülikool, Tallinna FC Pokkeriprod, Tabasalu Palliklubi II, Tartu Quattromed, Saku Sporting, JK Leisi, Tallinna JK Suema Cargobus Loosimine toimus 21. juuli 2011. 3 Tulemus tühistatud kuna JK Kaitseliit Kalev II meeskonnas mängis keelatud mängija. 4 Saku Sporting loobus. 5 Tabasalu Palliklubi loobus. Loosimine toimus 4. august 2011. Loosimine toimus 6. september 2011. Loosimine toimus 8. märtsil 2012. Loosimine toimus 26. aprillil 2012. Narva JK Trans v Tallinna FC Levadia http://jalgpall.ee/news.php?st=style_fp.css&news_id=2628 Jalgpalli karikasarjas loositi avaringi paarid http://jalgpall.ee/news.php?st=style_fp.css&news_id=2745 Karikavõistluste 1/32-finaalis kohtuvad Levadia ja Kalju http://jalgpall.ee/news.php?st=style_fp.css&news_id=2811 Loositi karikavõistluste 1/16-finaalide paarid http://www.jalgpall.ee/news.php?st=style_fp.css&news_id=2961 Karikavõistluste 1/8-finaalide loosi tulemused http://jalgpall.ee/news.php?st=style_fp.css&news_id=3483 Loositi karikavõistluste 1/4-finaalide paarid http://jalgpall.ee/news.php?st=style_fp.css&news_id=3695 Paide, Trans, Levadia ja Flora jätkavad võitlust Evald Tipneri karikale
Ilmjärve Jumalailmumise kirik

Ilmjärve Jumalailmumise kirik on õigeusu kirik Valga maakonnas Otepää vallas Ilmjärve külas. Kirikut kasutab EAÕK Tallinna peapiiskopkonna Ilmjärve Jumalailmumise kogudus. Esimene õigeusu kirik ehitati Ilmjärvele aastal 1848. Puidust hoone jäi aga kogudusele kitsaks ning selle asemele projekteeriti sinna uus kirik. Projekti tegi Riia arhitekt Jānis Frīdrihs Baumanis. Maa- ja telliskivist kirik ehitati Ilmjärve kroonumõisa maale 1873. aastal. See on ristikujuline ja viie torniga. Kirikul on kaks suurt 1873. aastal keiser Aleksander II poolt kingitud kella. Kirik on 1999. aastast arhitektuurimälestisena riikliku kaitse all. http://www.eoc.ee/kogudus/ilmjarve-jumalailmutamise-kogudus/ Sissekanne kultuurimälestiste registris Ilmjärve kirik kultuurimälestiste riiklikus registris Ajalooline teenistus Ilmjärve kirikus eoc.ee
Majandusmatemaatika

Majandusmatemaatika on majandusteaduses ja majandusülesannete lahendamisel rakendatav matemaatika. Majandusmatemaatikas leiab kasutust nt matemaatiline planeerimine, võrkplaneerimine, massteeninduse teooria, mänguteooria, optimaalse juhtimise teooria, positiivsete maatriksite teooria, matemaatiline statistika. Majandusstatistika Matemaatiline majandusteadus EE 6. köide, 1995.
Lineaaralgebra

Lineaaralgebra on matemaatika osa, milles algebra meetoditega uuritakse eeskätt lõplikumõõtmelisi vektorruume. Lineaaralgebra meetodeid rakendatakse enamikus matemaatika osades, kvantfüüsikas jm. Ü. Kaasik, 2002. Matemaatikaleksikon. Kolmas, täiendatud trükk. 288 lk EE 5. köide, 1990.
Metateooria

Metateooria on filosoofias ja loogikas teooria, mis uurib mingi teise teooria (nimetatakse metateooria objektteooriaks) struktuuri, meetodeid ja omadusi. Kitsamas mõttes uurib metateooria teaduslikus teoorias kasutatavaid loogikavahendeid. Metakeel EE 6. köide, 1995.
Modaalne loogika

Modaalne loogika ehk modaalloogika on formaalse loogika haru, mis uurib modaalsuste (algselt aleetiliste modaalsuste: paratamatu, võimalik jne) vahelisi loogilisi suhteid. 1920. aastatel hakkas modaalloogika arenema sümbolloogika raamistikus, kasutades peale lause- ja predikaatarvutuse operatsioonide modaalseid operaatoreid. Peamiseks uurimismeetodiks kujunes esialgu aksiomatiseerimine. Deontiline loogika